
Министерство на околната среда и водите


Регионална инспекция по околната среда и водите - Монтана

Д О К Л А Д

от контролна проверка по прилагане на екологичното законодателство
Обект: База за производство на строителни смеси в гр. Видин, Западна промишлена зона; Химическо чистене и магазин за строителни материали в гр. Видин, ул. „Общинска“ № 7 с оператор  „Вовас“ ЕООД, гр. Видин
Дата на извършване на проверката: 24.03.2021 г.

Място на извършване на проверката: гр. Видин, Западна промишлена зона; ул. „Общинска“ № 7
Проверени компоненти и фактори на околната среда:

· Опасни химични вещества
· Въздух
Цели на проверката:

Провеждане на планов текущ контрол по компоненти и фактори на околната среда за изпълнение изискванията на:

· Закон за защита от вредното въздействие на химичните вещества и смеси (ЗЗВВХВС) и подзаконовите му нормативни актове, вкл. Регламент (ЕО) № 1907/2006 относно регистрацията, оценката, разрешаването и ограничаването на химикали (REACH). 
· Наредба за реда и начина за съхранение на опасни химични вещества и смеси;
· Закона за чистотата на атмосферния въздух (ЗЧАВ);
· Наредба № 7/21.10.2003 г. за норми за допустими емисии на летливи органични съединения, изпускани в околната среда, главно в атмосферния въздух в резултат на употребата на разтворители в определени инсталации.
Извършени дейности:

На 24.03.2021 г. на онование чл. 148, ал. 3 от Закона за опазване на околната среда и във връзка с изпълнението на плана за контролната дейност на РИОСВ – Монтана за 2021 г. и Заповед № РД-57/22.03.2021 г. на директора на РИОСВ – Монтана се извърши проверка на обект: База за производство на строителни смеси в гр. Видин, Западна промишлена зона; Химическо чистене и магазин за строителни материали в гр. Видин, ул. „Общинска“ № 7 с оператор  „Вовас“ ЕООД, гр. Видин и беше съставен Констативен протокол № КПКД-16/24.03.2021 г..
Проверени са:

· Производствена база;
· Ателие за химическо чистене и магазин за строителни материали;

· Документи и данни, свързани със законовите и подзаконови нормативни актове по околна среда.

Констативна част:
Основната дейност на обекта – База за производство на стротелни смеси, гр. Видин, с оператор „Вовас“ ЕООД, гр. Видин, Западна промишлена зона е производство на сухи строителни смеси – лепила и мазилки (лепило за плочки, лепило с фибри за топлоизолация, фасадна мазилка – бавалит, вътрешна шпакловка – испански зид и топ кит). Готовата продукция се реалзира на българския пазар, както и се предлага в търговския обект на дружеството – магазин за строителни материали в гр. Видин, ул. „Общинска“ № 7. Към момента на проверката ателието за химическо чистене не работи.
1. Фактор „Опасни химични вещества"

Дружеството е потребител по веригата на доставки в съответствие с изискванията на Регламент EO 1907/2006 REACH. 
За използваните химични вещества и смеси са представени информационни листове за безопасност на български език, изготвени в съответствие с изискванията на чл. 31 и Приложение II от Регламент EO 1907/2006 REACH и Регламент ЕО 2015/830.


Опасните химични вещества и смеси са в оригинални опаковки, върху палета, етикетирани в съответствие с изискванията на Регламент ЕО 1272/2008 CLP. Не са налични опаковки с нарушена цялост. Доставените количества се влагат непосредствено в производството.

За произвежданите смеси дружеството „Вовас“ ЕООД, гр. Видин е представило ИЛБ, съгласно изискванията на Регламент ЕО 2015/830, в които е посочено, че смесите не съдържат вещества, включени в приложение XVII на REACH и не съдържат вещества от Приложение XIV на REACH. Произвежданите смеси са опаковани и етикетирани в сътветствие с изискванията на Регламент ЕО 1272/2008 CLP.
В ателието за химическо чистене се изпозва химично вещество, класифицирано в категория на опасност, съгласно Регламент ЕО 1272/2008 CLP, като към момента на проверката поради временно преустановяване дейността на ателието няма налично количество от веществото.
2. Компонент „Въздух“   
За регистрираната по реда на ЗЧАВ инсталация за химическо чистене, в изпълнение изискванията на Наредба №7/21.10.2003 г. за норми за допустими емисии на летливи органични съединения (ЛОС),  изпускани в околната среда, главно в атмосферния въздух, в резултат на употребата на разтворители в определени инсталации, дружеството е представило в РИОСВ – Монтана План за управление на разтворителите за 2020 г., който е утвърден с Решение на директора на инспекцията.

              В магазина за строителни материали се продават продукти от категориите в обхвата на Наредбата за ограничаване емисиите на летливи оирганични разтворители в определени бои, лакове и авторепаратурни продукти. При проверката се констатира, че същите са на български производители, етикетирането им отговаря на образеца по горепосочената наредба, с отразено съдържание на ЛОС в g/l, също така отговарящо на максимално допустимите норми. Дружеството е представило в РИОСВ – Монтана информация за продадените през 2020 г. продукти, съдържащи ЛОС.
Заключение:
Операторът е изпълнил задълженията си, в съответствие с екологичното законодателство по  фактор „Опасни химични вещества” и компонент „Въздух”. При извършената проверка не са констатирани нарушения и несъответствия с екологичнто законодателство
От извършената проверката няма дадени предписания.

Приоритети за последваща контролна дейност:

· Спазване изискванията на ЗЗВВХВС и Регламент (ЕО) № 1907/2006 (REACH)
· Опазване чистотата на атмосферния въздух;

